Die Kraaltjie | LekkeSlaap
Die Kraaltjie is 'n selfsorg-plaaskothuis net 12 km buite Robertson op die R317. Dit is 'n lieflike plek vir die hele gesin en die ideale plek vanwaar jy alles wat die vallei bied kan geniet.
Beskrywing: Dit is 'n selfsorg-plaaskothuis met 'n volledig toegeruste kombuis. Daar is slaapplek vir 6 mense. Kamer 1 het 'n dubbelbed en 'n en suite-toilet en daar is 'n apart badkamer met 'n stort. Kamer 2 het 2 enkelbeddens en daar is nog 2 enkelbeddens in die leefarea. Ons voorsien beddegoed en handdoeke.
Daar is 'n TV met 'n satelliet-punt beskikbaar. Bring jou eie dekodeerder en slimkaart saam. Daar is 'n binnebraai.
Robertson is 'n dorpie in die Wes-Kaap op die bekende Roete 62. Verken gerus die Robertson-wynroete wat omring word deur die Langeberg, pragtige valleie, uitgestrekte wingerde en landerye wat soos 'n lappieskombers oor die berge vou.